KIRJALLINEN KYSYMYS P-3878/00 esittäjä(t): Anneli Hulthén (PSE) komissiolle. Creutzfeldt-Jacobin tautiin sairastuneiden ihmisten hoitoon tarkoitetut resurssit.



Virallinen lehti nro 187 E , 03/07/2001 s. 0076 - 0077



KIRJALLINEN KYSYMYS P-3878/00 esittäjä(t): Anneli Hulthén (PSE) komissiolle (4. joulukuuta 2000) Aihe: Creutzfeldt-Jacobin tautiin sairastuneiden ihmisten hoitoon tarkoitetut resurssit Voiko komissio taata, että Creutzfeldt-Jacobin tautiin sairastuneiden ihmisten hoitoon ja kuntotutukseen on jatkossakin riittävästi varoja? Voiko komissio myös taata, että ennaltaehkäiseviin toimiin ja tutkimukseen myönnetään riittävästi varoja? David Byrnen komission puolesta antama vastaus (15. tammikuuta 2001) Euroopan yhteisön perustamissopimuksen 152 artiklassa (entisessä 129 artiklassa) määrätään erityisesti, että mldr yhteisön toiminnassa kansanterveyden alalla otetaan täysimääräisesti huomioon jäsenvaltioiden terveyspalvelujen ja sairaanhoidon järjestämiseen ja tarjoamiseen liittyvät velvollisuudet mldr. Siksi hoito- ja kuntoutusresurssit kuuluvat suurelta osin jäsenvaltioiden vastuualueeseen. Varat, joiden tarkoituksena on tehostaa tutkimusta eläimen ja ihmisen tarttuviin spongiformisiin enkefalopatioihin (TSE) liittyvien ratkaisemattomien kysymysten kohdalla, osoitettiin kuitenkin eurooppalaisen toimintaohjelman kautta; komissio esitti kyseistä ohjelmaa koskevan ehdotuksen marraskuussa 1996. Toimintaohjelma hyväksyttiin nopeasti neuvostossa ja parlamentissa ja sitä varten hyväksyttiin 35 miljoonan euron suuruinen täydentävä talousarvio, minkä perusteella yhteisön myöntämän kokonaisrahoituksen määrä nousi 50,7 miljoonaan euroon. Komissio onkin sittemmin rahoittanut tutkimuksen neljännen puiteohjelman (Biomed-, Biotech- ja Fair-ohjelmien) kautta yhteensä 54:ää hanketta, joihin on osallistunut 150 tutkimuslaboratoriota kaikkialta Euroopasta. Tutkimustoimia jatketaan viidennessä puiteohjelmassa, ja kaikki toimintaohjelmassa määritetyt osa-alueet, joita ovat esimerkiksi ihmisen spongiformisten enkefalopaattien (SE) kliininen ja epidemiologinen tutkimus, taudinaiheuttaja ja sen tartuntamekanismit, SE:n diagnostiikka, SE:n riskien arviointi, SE:n hoito ja ehkäisy sekä jäsenvaltioiden välisen tutkimustoiminnan koordinointi, sisältyvät elämänlaatua koskevaan ohjelmaan. On päätetty rahoittaa kolmea uutta hanketta, joissa on tarkoituksena jatkaa Creutzfeldt-Jakob tautitapausten jatkuvaa valvontaa, yhdenmukaistaa diagnoosimenetelmiä ja tutkia valmistusprosesseja tartuntavaaran pienentämiseksi. Elämänlaatua koskevan ohjelman tämän vuoden sekä vuoden 2001 tulevat ehdotuspyynnöt tarjoavat lisäksi mahdollisuuden tehostaa tämän alan toimia ja keskittyä tärkeisiin alueisiin, joilla tutkimustyö on tarpeen. Mitä tulee yhteisön toimiin kansanterveyden alalla, on lisäksi mainittava, että Creutzfeldt-Jakobin taudin seurannasta säädetään tartuntatautien epidemiologisen seurannan ja valvonnan verkoston perustamisesta yhteisöön 24. syyskuuta 1998 tehdyssä parlamentin ja neuvoston päätöksessä N:o 2119/98/EY(1). Lisäksi Creutzfeldt-Jakobin taudin kanssa suoraan tai välillisesti tekemisissä olevien henkilöiden muodostamat yhteistyöverkostot voivat esittää hanke-ehdotuksia harvinaisia sairauksia koskevan yhteisön toimintaohjelman (19992003) tai aidsin ja eräiden muiden tartuntatautien ehkäisemistä koskevan yhteisön toimintaohjelman (19962000; komissio on ehdottanut ohjelman jatkamista vuosina 20012002) yhteydessä julkaistavien ehdotuspyyntöjen perusteella. (1) EYVL L 268, 3.10.1998.